**SKELBIMAS DĖL NEPRIKLAUSOMO KANDIDATO Į AB LIETUVOS RADIJO IR TELEVIZIJOS CENTRAS VALDYBĄ ATRANKOS**

AB LIETUVOS RADIJO IR TELEVIZIJOS CENTRAS (toliau – Bendrovė), įmonės kodas 120505210, adresas: Sausio 13-osios g. 10, LT 04347 Vilnius, skelbia 1 nepriklausomo kandidato į Bendrovės valdybos narius atranką. Nepriklausomas kandidatas į Bendrovės valdybos narius renkamas 4 metų laikotarpiui. Atrankos būdas – pokalbis.

Informacija apie Bendrovę skelbiama internetinėje svetainėje adresu [www.telecentras.lt](http://www.telecentras.lt) ir Valstybės valdomų įmonių valdymo koordinavimo centro interneto svetainėje <http://vkc.turtas.lt/imones/lietuvos-radijo-ir-televizijos-centras>

Kandidatai, pretenduojantys į Bendrovės valdybos nario poziciją (toliau – kandidatai), turi atitikti šiuos bendruosius ir specialiuosius reikalavimus bei nepriklausomumo kriterijus.

**Bendrieji reikalavimai:**

1. Turėti aukštąjį universitetinį ar jam prilygintą išsilavinimą;
2. turi būti neatimta ir neapribota teisė eiti valdybos nario pareigas ir atlikti toms pareigoms priskirtas funkcijas;
3. per pastaruosius 5 metus kandidatas neturi būti atšauktas iš juridinio asmens vienasmenio ar kolegialaus organo dėl netinkamo pareigų atlikimo;
4. kandidatas neturi būti asmeniu, kuriam nuosavybės teise priklauso akcinės bendrovės Lietuvos radijo ir televizijos centro akcijos, ir asmeniu, kuris yra tokio akcininko atstovas.

**Specialieji reikalavimai:**

1. turėti kompetencijos duomenų centrų valdymo ir (ar) plėtros arba elektroninių ryšių infrastruktūros projektų įgyvendinimo patirties (šią kompetenciją patvirtina 3 metų vadovaujamo darbo patirtis, susijusi su duomenų centrų valdymu ir (ar) plėtra arba elektroninių ryšių infrastruktūros projektų įgyvendinimo patirtis).

**Nepriklausomumo kriterijai:**

1. kandidatas teikdamas prašymą dalyvauti atrankoje ir iki atrankos procedūrų pabaigos negali būti akcinės bendrovės Lietuvos radijo ir televizijos centro vadovas ir paskutinius 3 metus neturi būti ėjęs tokių pareigų;
2. kandidatas teikdamas prašymą dalyvauti atrankoje ir iki atrankos procedūrų pabaigos negali būti akcinės bendrovės Lietuvos radijo ir televizijos centro darbuotojas ir paskutinius 3 metus neturi būti ėjęs tokių pareigų;
3. kandidatas teikdamas prašymą dalyvauti atrankoje ir iki atrankos procedūrų pabaigos neturi gauti ir paskutinius 3 metus neturi būti gavęs atlyginimo iš akcinės bendrovės Lietuvos radijo ir televizijos centro, išskyrus atlygį už kolegialaus organo nario pareigas;
4. kandidatas teikdamas prašymą dalyvauti atrankoje ir iki atrankos procedūrų pabaigos negali turėti ir per praėjusius 3 metus neturi būti turėjęs verslo ryšių su akcine bendrove Lietuvos radijo ir televizijos centru nei tiesiogiai, nei kaip turinčio tokių ryšių subjekto partneris, akcininkas, vadovas ar kolegialaus organo narys; neturinčiu verslo ryšių kandidatu laikomas subjektas, kuris negauna jokių pajamų iš valstybės ar savivaldybės valdomos įmonės arba susijusios bendrovės (išskyrus pajamas už kolegialaus organo nario pareigų ėjimą);
5. kandidatas teikdamas prašymą dalyvauti atrankoje ir iki atrankos procedūrų pabaigos negali būti ir per paskutinius 3 metus neturi būti buvęs audito įmonės, kuri atlieka ar atliko akcinės bendrovės Lietuvos radijo ir televizijos centro auditą, partneriu, akcininku, vadovu, kolegialaus organo nariu arba darbuotoju;
6. kandidatas neturi būti ėjęs akcinės bendrovės Lietuvos radijo ir televizijos centro valdybos nario pareigų 2 iš eilės įstatuose nustatytus įgaliojimų laikotarpius;
7. kandidatas teikdamas prašymą dalyvauti atrankoje ir iki atrankos procedūrų pabaigos neturi būti Lietuvos Respublikos susisiekimo ministerijos, kuri yra akcinės bendrovės Lietuvos radijo ir televizijos centro valstybei nuosavybės teise priklausančių akcijų valdytoja, darbuotojas ir paskutinius 3 metus neturi būti ėjęs tokių pareigų;
8. kandidatas neturi būti 3 ar daugiau valstybės valdomų įmonių kolegialių organų sudėtyje.

**Dokumentai, kuriuos privalo pateikti kandidatai:**

1. kandidato prašymą dalyvauti atrankoje ir sąžiningumo deklaraciją, užpildytą pagal 1 priede pateiktą formą;
2. kandidato nepriklausomumo deklaraciją, užpildytą pagal 2 priede pateiktą formą;
3. asmens tapatybę patvirtinančio dokumento kopiją;
4. kandidato gyvenimo aprašymą;
5. aukštąjį universitetinį išsilavinimą ar jam prilygintą išsilavinimą patvirtinančius dokumentus;
6. motyvacinį laišką;
7. atrankos komisijos prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems ir specialiesiems reikalavimams bei nepriklausomumo kriterijams.

Kandidatai dokumentus Bendrovei gali pateikti iki **2018 m. sausio mėn. 08 d.**

Kandidatai dokumentus Bendrovei gali pateikti šiais būdais:

1. Asmeniškai. Pristatant dokumentų kopijas reikia su savimi turėti dokumentų originalus arba juos bus prašoma pateikti, jei kandidatas bus pripažintas atrankos laimėtoju. Dokumentai priimami adresu Sausio 13-osios g. 10, LT 04347 Vilnius. Už dokumentų priėmimą atsakinga Personalo ir teisės skyriaus personalo vadybininkė Rasa Ilgūnienė, 227 kab., tel.: 8616 06876;
2. Paštu (registruotu laišku arba per kurjerių tarnybą), adresu Sausio 13-osios g. 10, LT 04347 Vilnius. Pridedamos dokumentų kopijos, o dokumentų originalus bus prašoma pateikti jei kandidatas bus pripažintas atrankos laimėtoju,
3. Elektroniniu paštu r.ilguniene@telecentras.lt, patvirtintus dokumentus saugiomis elektroninio pasirašymo priemonėmis su kvalifikuoto elektroninio parašo sertifikatais.

Kontaktinis asmuo – Rasa Ilgūnienė, Personalo ir teisės skyriaus personalo vadybininkė, tel.: 8616 06876, el. p. r.ilguniene@telecentras.lt

Kontaktinį asmenį pavaduojantis asmuo – Genovaitė Šalkauskienė, Personalo ir teisės skyriaus vyresnioji personalo vadybininkė, tel.: 8685 15875, el. p. g.salkauskiene@telecentras.lt

Dokumentai priimami darbo dienomis nuo 7:30 iki 16:30 val.

PRIEDAI:

1 priedas. Kandidato prašymas dalyvauti atrankoje ir sąžiningumo deklaracija.

2 priedas. Nepriklausomumo deklaracija.

Generalinis direktorius Remigijus Šeris

A.Marcinkevičius, tel. 8618 80847, el. p. a.marcinkevicius@telecentras.lt

1 priedas

**KANDIDATO PRAŠYMAS DALYVAUTI ATRANKOJE IR SĄŽININGUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(valstybės ar savivaldybės valdomos įmonės pavadinimas, teisinė forma, įmonės kodas)

buveinės adresas \_\_\_\_\_\_\_\_\_\_\_\_\_\_\_\_\_\_\_\_\_\_\_, kolegialaus priežiūros / valdymo organo narių

(kas nereikalinga, išbraukti)

atrankoje į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nario vietą.

Užpildydamas deklaraciją patvirtinu, kad atitinku bendruosius reikalavimus (įskaitant reikalavimą būti nepriekaištingos reputacijos ir nesusijusiam su kitais juridiniais asmenimis ryšiais, dėl kurių galėtų kilti interesų konfliktas, kaip jis apibrėžtas Kandidatų į valstybės įmonės ar savivaldybės įmonės valdybą ir kandidatų į valstybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos apraše, patvirtintame Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės įmonės ar savivaldybės įmonės valdybą ir kandidatų į valstybės valdomos bendrovės visuotinio akcininkų susirinkimo renkamą kolegialų priežiūros ar valdymo organą aprašo patvirtinimo“ (toliau – Aprašas).

1. Ar Jūsų dalyvavimas atrankoje eiti šioje deklaracijoje nurodytos valstybės ar savivaldybės valdomos įmonės kolegialaus organo nario pareigas nesukelia interesų konflikto?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(jeigu taip, nurodykite tokį fizinį ar juridinį asmenį, fizinio (-ių) asmens (-ų) pareigas, vardą (-us) ir pavardę (-es),

dėl kurio (-ių) gali kilti interesų konfliktas, ir to priežastis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Ar esate pripažintas neveiksniu juridinių asmenų valdymo srityje?

|  |  |
| --- | --- |
| TAIP |   |
| NE |   |

(pažymėkite kryželiu)

3. Ar Jums draudžiama eiti juridinio asmens valdybos nario / priežiūros organo nario ar kitas vadovaujamas pareigas?

|  |  |
| --- | --- |
| TAIP |   |
| NE |   |

(pažymėkite kryželiu)

4. Ar esate fizinis asmuo, kuris pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui, valdymo tvarkai?

|  |  |
| --- | --- |
| TAIP |   |
| NE |   |

(pažymėkite kryželiu)

5. Ar atitinkate Aprašo 9 punkte nustatytus kandidatų į valstybės ar savivaldybės valdomos įmonės kolegialų organą nepriklausomumo kriterijus?

|  |  |
| --- | --- |
| TAIP |   |
| NE |   |

(pažymėkite kryželiu)

Pranešimus dėl atrankos atlikimo ir rezultatų prašau siųsti toliau nurodytais kontaktais:

Elektroninio pašto adresas:

Mobilusis telefonas:

Kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ 20\_\_\_m. \_\_\_\_\_\_\_\_\_\_\_ \_\_\_\_\_ d.

(vardas ir pavardė)                        (parašas)                                              (data)

 2 priedas

 **AB LIETUVOS RADIJO IR TELEVIZIJOS CENTRAS valdybos NARIO NEPRIKLAUSOMUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

*data*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **deklaruoju ir patvirtinu**, kad galiu būti laikomas nepriklausomu ir manęs nesaisto jokie verslo, giminystės, darbo arba kitokie ryšiai su AB Lietuvos radijo ir televizijos centras (toliau – Bendrovė), Lietuvos Respublikos susisiekimo ministerija arba jų administracija, dėl kurių kyla ar gali kilti interesų konfliktas ir kurie gali paveikti nario nuomonę, be kita ko:

1) nesu Bendrovės, į kurią kandidatuoju, vadovas ir paskutinius 3 metus nesu ėjęs tokių pareigų;

2) nesu Bendrovės, į kurią kandidatuoju, darbuotojas ir paskutinius 3 metus nesu ėjęs tokių pareigų;

3) negavau ir per paskutinius 3 metus nesu gavęs atlyginimo iš tos Bendrovės, į kurią kandidatuoju, išskyrus atlygį už kolegialaus organo nario pareigas;

4) neturiu ir per praėjusius 3 metus neturėjau svarbių verslo ryšių su Bendrove, į kurią kandidatuoju, nei tiesiogiai, nei kaip turinčio tokius ryšius subjekto partneris, akcininkas, vadovas arba kolegialaus organo narys; neturinčiu verslo ryšių kandidatu laikomas subjektas, kuris negauna jokių pajamų iš valstybės ar savivaldybės valdomos įmonės arba susijusios bendrovės (išskyrus pajamas už kolegialaus organo nario pareigų ėjimą);

5) nesu ir per paskutinius 3 metus nesu buvęs audito įmonės, kuri atlieka ar atliko Bendrovės, į kurią kandidatuoju, auditą, partneriu, akcininku, vadovu, kolegialaus organo nariu arba darbuotoju;

6) nesu ėjęs Bendrovės, į kurią kandidatuoju, valdybos nario pareigų 2 iš eilės įstatuose nustatytus įgaliojimų laikotarpius;

7) nesu Lietuvos Respublikos susisiekimo ministerijos, kuri yra Bendrovės valstybei nuosavybės teise priklausančių akcijų valdytoja, darbuotojas ir paskutinius 3 metus nesu ėjęs tokių pareigų;

8) nesu 3 ar daugiau valstybės valdomų įmonių kolegialių organų sudėtyje.

Atsiradus bet kokioms aplinkybėms, kurios prieštarautų aukščiau nurodytiems nepriklausomumo reikalavimams, įsipareigoju nedelsiant raštu apie jas informuoti Bendrovės valdybą ir visuotinį akcininkų susirinkimą.

Atrankoje pageidaujantis dalyvauti kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė, parašas)*